# DU FÅR FLEXAFREGNING i 2020

Kære kunde

Grundet lovændring skal dit elforbrug overgå til flexafregning i løbet af 2020, og der vil i den forbindelse blive lavet en opgørelse. Overgangen vil ske i løbet af efteråret 2020.

**Hvorfor er det vigtigt for dig?**

I Danmark er elnettet mest belastet mellem klokken 16-20. Derfor er strømmen også dyrest her. Ved at flexafregne elforbruget bliver det en fordel for dig som kunde, hvis du flytter noget af dit elforbrug til andre tidspunkter på døgnet. Samtidigt er CO2-belastningen typisk størst på de tidspunkter, hvor strømmen er dyrest.

Du vil derfor kunne drage fordel af, hvis du venter med at oplade bilen eller mobiltelefonen, starte opvaskemaskinen, tørretumbleren eller vaskemaskinen til de tidspunkter, hvor strømmen er billigst.

**Hvordan ved du, hvornår strømmen er billigst?**

På [www.nordpoolgroup.com](http://www.nordpoolgroup.com)kan du følge prisudviklingen på el i de nordiske lande.

Hvis du er ejer af en smartphone, så er der en ny app fra Samstrøm, hvor du kan holde øje med prisen og CO2-belastningen på dit elforbrug. På den måde kan du se, hvornår du skal starte opladningen eller opvasken.

App’en hedder True Energy, og er tilgængelig på iOS og Android, hvori du kan registrere Samstrøm som El-leverandør under ”min profil,”og desuden registrere eventuel elbil og Smart-home funktioner i App’en.

**Vil du vide mere?**

På Energinets hjemmeside, kan du læse meget mere om, hvad flexafregning er og hvad det betyder for dig som kunde. Læs mere på:

<https://energinet.dk/El/Private-elkunder/Flexafregning>

Med venlig hilsen

Hjerting El-forsyning ApS

*en del af Samstrøm A/S*